open-index/open-wikipedia-markdown huggingface dataset:
FK Futera Klaipėda

**Klaipėdos „Futera“** – Lietuvos futbolo klubas iš Klaipėdos.

## Istorija

Klubo komanda 2008 m. balandžio 27 d. debiutavo Klaipėdos SFL lygos A divizione. Tačiau klubo branduolys susikūrė dar 2005 metais. 

2022 m. dalyvavo Klaipėdos miesto 8x8 futbolo pirmenybėse, užėmė 13 vietą tarp 14 komandų. 

## Sezonai

|}

### [[SFL]] varžybos

|}

## Salės futbolo varžybos
Salės futbolo komanda dalyvavo Klaipėdos miesto futsal varžybose.

## Žymūs žaidėjai
* Rimantas Bogužas  (2008-2009)
* Mokhtar Hajialilu (2009)
* Gleb Solovjov     (2009)  
* Tomas Gedvilas    (2008) 
* Paulius Jocius    (2008-2009) 

## Nuorodos
Sent Lusijos himnas

**[[Sent Lusija|Sent Lusijos]] himnas** (anglų klb. *Sons and Daughters of Saint Lucia*) buvo sukurtas 1967 m., o pripažintas oficialiu Sent Lusijos himnu 1979 m. Žodžius himnui sukūrė Charles Jesse, o muziką – Leton Felix Thomas.

## Žodžiai anglų kalba
: Sons and daughters of Saint Lucia,
: love the land that gave us birth,
: land of beaches, hills and valleys,
: fairest isle of all the earth.
: Wheresoever you may roam,
: love, oh, love your island home.
 
: Gone the times when nations battled
: for this 'Helen of the West,
: gone the days when strife and discord
: Dimmed her children’s toil and rest.
: Dawns at last a brighter day,
: stretches out a glad new way.

: May the good Lord bless our island,
: guard her sons from woe and harm!
: May our people live united,
: strong in soul and strong in arm!
: Justice, Truth and Charity,
: our ideal for ever be!

## Himno vertimas į lietuvių kalbą
: Sent Lusijos sūnūs ir dukterys,
: Mylėkite žemę, kuri mus pagimdė,
: Paplūdimių, kalvų ir slėnių šalį,
: Sąžiningiausią salą visoje žemėje.
: Po ją tu gali keliauti,
: Mylėk, o, Mylėk savo namų salą.

: Praėjo laikai, kai kovėsi nacijos
: Dėl šios „Vakarų Helenos“,
: Praėjo laikai ginčų ir nesantaikos
: Drumsiančių jos vaikų darbus ir poilsį.
: Išaušo pagaliau šviesesnės dienos,
: Nutiesdamos naują džiaugsmingą kelią.

: Te gerasis Dievas laimina mūsų salą,
: Saugo jos sūnus nuo nelaimių ir pavojų!
: Te mūsų žmonės gyvena vienybėje
: Stiprūs sieloje ir stiprūs rankose!
: Teisingumas, Tiesa ir Geraširdiškumas,
: Tegul būna mūsų amžiams!
Tura (upė)

**Tura** () – upė Rusijoje, Vakarų Sibire; Tobolo (Obės baseinas) kairysis intakas. Prasideda Sverdlovsko srityje, Viduriniame Urale. Teka į rytus Vakarų Sibiro lyguma. Žemupyje teka Tiumenės sritimi. Įteka į Tobolą ~100 km į rytus nuo Tiumenės.

Didžiausi intakai: Salda, Tagilas, Nica, Pyšma (dešinieji).

Tura užšąla nuo spalio ar lapkričio iki balandžio. Laivuojama 635 km nuo žiočių. Upė patvenkta 3 hidroelektrinių tvenkiniais. Prie Turos įsikūrę miestai: Verchniaja Tura, Nižniaja Tura, Verchoturjė, Turinskas, Tiumenė.

## Šaltiniai
Puras

**Puras** () – upė Rusijoje, šiaurės vakarų Sibire, Tiumenės srityje. Susidaro susiliejus Piakupuro ir Aivasedapuro upėms, prasidedančioms Sibiro skliautkalvėse. Teka į šiaurę Vakarų Sibiro lyguma. Įteka į Karos jūros Tazo užutėkį; sudaro deltą.

Užšalęs nuo lapkričio iki gegužės, tačiau kai kuriais metais ledai neištirpsta. Laivuojama. Puro baseine yra naftos ir gamtinių dujų telkinių.

## Šaltiniai
Selenga

**Selenga** () arba ***Selengė*** () – upė Mongolijoje ir Rusijoje (Buriatijoje). Susidaro susiliejus Idero ir Mureno upėms. Teka į šiaurės rytus priekalnėmis ir kalvotomis Užbaikalės lygumomis. Nuo Ulan Udės pasuka į vakarus ir įteka į Baikalo ežerą, sudarydama deltą. Selenga atneša apie 50 % į ežerą patenkančio vandens.

Didžiausi intakai:
* kairieji – Eginas, Džida, Temnikas,
* dešinieji – Orchonas, Čikojus, Chilokas, Uda.

Selenga užšalusi būna nuo lapkričio iki gegužės. Vandeninga pavasarį ir vasarą. Laivuojama. Prie upės įsikūrę Suche Batoro ir Ulan Udės miestai.

Upėvardžio etimologija neaiški: gali būti kilusi nuo buriatų šaknies *сэл* „ežeras, išsiliejimas“, arba nuo evenkų *сэлэ* („geležis“) ir priesagos *-нга*.

## Šaltiniai
Chopioras

**Chopioras** () – upė Rusijoje; kairysis, didžiausias Dono intakas. Teka Penzos, Saratovo, Voronežo ir Volgogrado sritimis. Prasideda Pavolgės aukštumoje, teka į pietvakarius kalvotomis vietovėmis. Įteka į Doną ties Ust Chopiorskojos gyvenviete. 

Didžiausi intakai: Serdoba, Buzulukas (kairieji), Vorona, Savala (dešinieji).

Upė užšąla nuo gruodžio iki balandžio ar gegužės. Laivuojama 323 km nuo žiočių (nuo Novochopiorsko). Prie Chopioro esantys miestai: Arkadakas, Balašovas, Novochopiorskas, Uriupinskas.

## Šaltiniai
Vingrių šaltiniai

**Vingrių šaltiniai** – vieni labiausiai žinomų Vilniaus miesto šaltinių, kurių vanduo XVI a. buvo naudojamas pirmam centralizuotam Vilniaus vandentiekiui. XIX a. – XX a. šaltinių vandenį naudojo greta stovėjusi pirtis. Šis šaltinis gyvas ir dabar, tačiau jis kanalizuotas ir paslėptas nuo žmonių akių betoniniuose rezervuaruose. Jo vanduo naudojamas miesto gatvėms laistyti ir gaisrininkų reikmėms.

Apie Vingrių šaltinius rašė Adomas Honoris Kirkoras. Jų vanduo tekėjęs keturiais vamzdžiais, buvusiais po žeme, o viena iš siurblinių buvusi Šv. Jono bažnyčios papėdėje. Dėl to miestiečiai šiais vamzdžiais tekėjusį vandenį vadinę šv. Jono vandeniu.

1986 m. Vingrių šaltiniai paskelbti hidrologiniu gamtos paminklu, o 2005 m. jų teritorija įtraukta į saugomų kultūros paveldo objektų sąrašą.

2020–2021 m. planuojama atidengti šaltinių prieigas, šaltinių vandens tėkmę nukreipiant atvirais betoniniais latakais. Šalia šaltinio bus suformuota viešoji erdvė.

## Šaltiniai
Taimyro ežeras

**Taimyro ežeras** () – ežeras Rusijoje, šiaurės Sibire, Taimyro pusiasalyje, Byrangos kalnuose. Krantai smarkiai raižyti, šiaurėje ir rytuose – statūs, pietuose – nuožulnūs. Per ežerą prateka Taimyros upė. Taimyro ežeras plyti toli į šiaurę nuo poliarinio rato ir yra vienas didžiausių Arkties ežerų. Ledai ežerą padengia nuo rugsėjo iki birželio. Vasarą vidutinė vandens temperatūra +8&nbsp;°C.

Veisiasi žuvys (muksunai, sykai, čyrai, vėgėlės, seliavos, kiršliai, omuliai).

## Šaltiniai
Taimyras

**Taimyras** () reiškia šiuos objektus Rusijoje:
*Taimyro pusiasalis;
*Taimyro ežeras;
*Taimyro autonominė apygarda;
*Taimyro sala;
*Taimyro įlanka.
Brianskas

**Brianskas** – Rusijos miestas, esantis 379 km į pietvakarius nuo Maskvos, prie Desnos ir Bolvos santakos; srities centras. Geležinkelio mazgas, oro uostas. Išvystyta mašinų (yra Briansko mašinų gamykla), metalo apdirbimo, elektrotechnikos, chemijos, medienos, statybinių medžiagų pramonė. Apylinkėse išgaunami fosforitai, kvarcinis smėlis, kreida, cementinė žaliava. Veikia inžinerijos ir technologijos akademija, pedagoginis universitetas, daug institutų, teatrų, filharmonija, cirkas, planetariumas, kraštotyros ir dailės muziejai. Miestas turi gerai išlaikytą senamiestį, senąjį ąžuolinių sienų kremlių.

## Istorija

Įkurtas 985 m. kaip tvirtovė dešiniajame Desnos krante. 1146 m. minimas Ipatijaus metraštyje kaip *Добряньск*. 1356–1500 m. priklausė Lietuvai, vėliau atiteko Maskvos kunigaikštystei.

1356 m. Lietuvos valdovas Algirdas užėmė Brianską ir prijungė jį ir Briansko žemės prie Lietuvos valstybės. 1500 m. Briansko miestas buvo užimtas Maskvos didžiojo kunigaikščio Ivano III karių ir prijungtas prie Maskvos didžiosios kunigaikštystės (MDK). XVI a. pradžioje kilo naujas karas su Lietuva, kuriame Brianskas veikė kaip Maskvos pajėgų tvirtovė. Daug metų Brianskas buvo nesutarimų tarp Lietuvos, Lenkijos ir Maskvos (vėliau Rusijos) valstybių priežastimi.

1607 m. miestas buvo užpultas du kartus Dmitrijaus II „Apsišaukėlio“. Pirmą kartą miestas buvo sudegintas, kad „Apsišaukėlis“ jo neužgrobtų, o metų pabaigoje buvo atstatytas beveik nuo nulio ir sėkmingai atlaikė „Apsišaukėlio“ karių apgultį. Nepaisant nuolatinės karinės grėsmės miestas augo, gyventojų pagausėjo. 1616 miesto gyventojų buvo 497 žmonių, o 1622 gubernatorius kunigaikštis Dolgorukovas tvirtino, kad miestas turi 1069 gyventojus, kurie pajėgūs laikyti ginklą.

XVI a. Briansko kremlius tapo svarbia Maskvos didžiosios kunigaikštystės pietvakarinio pakraščio tvirtove. XIX a. pabaigoje stipriai išvystyta pramonė, ypač susijusi su geležinkeliais. II pasaulinio karo metu okupavo vokiečiai, sugriauta 92 proc. miesto pastatų. Apylinkėse veikė apie 60 tūkst. partizanų. 1943 m. rugsėjo 17 d. išvaduotas SSSR.

## Sportas
* FK Dinamo Brânsk (futbolas)

## Galerija

198.Горно-Никольский монастырь.2012.JPG| šv. Mykolo bažnyčia
357. Bryansk. Dramatic Theatre.JPG| Dramos teatras
Bryansk Duma.JPG| Dūma
Особняк, здесь в 1918—1919 гг. размещался Брянский городской Совет рабочих, крестьянских и красноармейских депутатов.jpg| bažnyčia
Брянск, Введенская церковь.jpg| Vedenskaja bažnyčia
Bryansk Voskr.JPG| Viešpaties Prisikėlimo cerkvė


## Šaltiniai

## Nuorodos
* http://www.gks.ru/free_doc/new_site/perepis2010/croc/perepis_itogi1612.htm
Imperatorius Albrechtas I

**Albrechtas I** ( 1255 m. liepos mėn. – 1308 m. gegužės 1 d. prie Brugo, Šveicarija) – nuo 1282 m. Austrijos ir Štirijos hercogas, nuo 1298 m. Šventosios Romos imperijos imperatorius.

## Biografija

Kilęs iš Habsburgų dinastijos. Tėvas imperatorius Rudolfas I, motina Gertrūda Ana fon Hohenberg. Žmona Elžbieta Karintietė. Vaikai:
* Ana (1280-1328 m.), nuo 1295 m. Hermano fon Brandenburgo, nuo 1310 m. Henriko VI Sileziečio žmona.
* Agnesė (1280-1364 m.), nuo 1296 m. Andraso III Vengro žmona
* Rudolfas III Habsburgas (1281-1307 m.) nuo 1298 m. Austrijos ir Štirijos hercogas, nuo 1306 m. Čekijos karalius, 1306-1307 m. titulinis Lenkijos karalius.
* Elžbieta (1285-1352 m.), nuo 1306 m. Frydricho IV Lotaringiečio žmona
* Frydrichas I (1289–1330 m.), 1314-1330 m. Austrijos ir Štirijos hercogas ir Šventosios Romos imperijos imperatorius
* Leopoldas I (1290 ar 1293–1326 m.) Austrijos ir Štirijos hercogas
* Katarina (1295–1323 m.), nuo 1316 m. Karolio iš Kalabrijos žmona
* Albrechtas II (1298–1358 m.) Austrijos ir Karintijos hercogas
* Henrikas (1299–1327 m.)
* Meinhardas (1300–1301 m.)
* Otonas (1301–1339 m.) Austrijos, Štirijos ir Karintijos hercogas
* Juta (1302–1329 m.)

## Valdymas

Po 1298 m. liepos 2 d. pergalės prie Golheimo (netoli Vormso prieš Šventosios Romos imperatorių Adolfą I iš Nasau privertė elektorius išrinkti jį imperatoriumi. 1299 m. jis ir Prancūzijos karalius Pilypas V sudarė sąjungą, nukreiptą prieš jo valdžios nepripažinusi popiežių Bonifacą VIII. 1303 m. su popiežiumi susitaikė. 1306-1307 m. nesėkmingai bandė įsitvirtinti Čekijoje, Tiuringijoje ir Meisene. Nužudytas Kenigsfeledeno vienuolyne.
## Šaltiniai

## Nuorodos
Imperatorius Albrechtas II

**Albrechtas II** (, 1397 m. rugpjūčio 16 d. Viena – 1439 m. spalio 27 d. Nesmelis prie Estergomo, Vengrija) – nuo 1438 m. Šventosios Romos imperijos imperatorius, nuo 1404 m. Austrijos hercogas Albrechtas V, nuo 1437 m. Čekijos karalius ir nuo 1438 m. Vengrijos karalius.

## Biografija

Kilęs iš Habsburgų dinastijos. Tėvas Albrechtas IV Austras, motina Joana Sofija Bavarė. Imperatoriaus Zigmanto I žentas. 
## Šeima
Žmona Čekijos ir Vengrijos princesė Elžbieta Liuksemburgietė. Vaikai:
* Anna (1432-1462 m.), Saksonijos hercogo Vilhelmo III žmona.
* Elžbieta Habsburgaitė (1437-1505 m.) Lietuvos Didžiojo kunigaikščio ir Lenkijos karaliaus Kazimiero Jogailaičio žmona
* Vladislovas (1440-1457 m.) Vengrijos ir Čekijos karalius.

## Valdymas

Šiaurės Austrijoje žemvaldžių ginčams nagrinėti įsteigė teisėjų instituciją, kraštą padalijo į administracines sritis. Čekijoje kovojo su husitais, į karaliaus sostą kėlusiais Lenkijos valdovo Vladislovo III Varniečio brolio Kazimiero kandidatūrą. Jo užsienio politikos svarbiausias uždavinys buvo sustabdyti turkų veržimąsi. Vengrijoje per kovas su turkais susirgo dizenterija ir pakeliui į Vieną mirė.

## Šaltiniai

## Literatūra
* Friedrich Kurz: Österreich unter K. Albrecht dem Zweyten. 2 Bände, Kupffer und Singer, Wien 1835.
* Bernd Schneidmüller, Stefan Weinfurter (Hrsg.): Die deutschen Herrscher des Mittelalters. Historische Porträts von Heinrich I. bis Maximilian I. C. H. Beck, München 2003, ISBN 3-406-50958-4.
## Nuorodos
Grand Theft Auto žaidimo muzika

Pirmasis Grand Theft Auto žaidimas turėjo net 7 radijo stotys ir jose galima buvo išgirsti daug populiarių muzikos žanrų: repas, hip hopas, rokas, retro ir daug kitų. O štai toks Grand Theft Auto žaidimo radijo stočių repertuaras:

**N-CT FM**

# Da Shootaz - Grand Theft Auto
# Slumpussy - This Life
# CCC Featuring Robert DeNegro - Blow Your Console

**Radio '76 FM**

# Ghetto Fingers - On The Move
# Ashtar - "Aori"
# Stylus Exodus - Pootang Shebang

**Head Radio FM**

# Reality Bubble - Days Like These
# Meme Traders - Automatic Transmission
# Ohjaamo - Complications

**The Fix FM**

# Animal Testing Centre - DSP
# Rotorman - Ride
# Technophiliak - Lagerstar

**It's Unleashed FM**

# Stikki Fingers - 4 Letter Love
# The Hounds - Let It Out
# Bleeding Stump - Just Do It

**The Fergus Buckner Show FM**

# Sideways Hank O'Malley ir The Alabama Bottle Boys - The Ballad of Chapped Lip Calquhoun

**Brooklyn Underground FM**

# Retrograde - Benzoate
# Government Listening Post - E104
# Trancefer - Figiwhiz
Aleksijus I Komninas

**Aleksijus I Komninas** (, *Alexios I Komnenos*, 1048 m. – 1118 m. rugpjūčio 15 d.) – 1081–1118 m. Bizantijos imperatorius.

## Biografija
Komninų dinastijos pradininkas. Imperatoriaus Izaoko I Komnino vaikaitis. Karinės aristokratijos atstovas. 
## Šeima
Žmona Irena Dukaina, vaikai:
* Ana Komnina, Bizantijos istorikė;
* Marija Komnina, Grigaliaus Gabro, vėliau Nikiforo Euforbeno Katakalono žmona;
* Jonas II Komninas, Bizantijos imperatorius;
* Andronikas Komninas;
* Izaokas Komninas, imperatoriaus Androniko I Komnino tėvas;
* Eudokija Komnina, Mykolo Jasito žmona;
* Teodora Komnina, pirmasis vyras Konstantinas Kurtikas, antrasis – Konstantinas Angelas. Vaikaičiai – Angelų ir Laskaridų dinastijos pradininkai imperatoriai Izaokas II Angelas ir Aleksijus III Angelas;
* Manuelis Komninas;
* Zoja Komnina.

## Valdymas
Reformavo teisinę ir finansinę sistemas. Bažnytinėje politikoje rėmė ortodoksinį dvasininkijos sparną. 1085 m. kartu su Venecija pasiekė didelių laimėjimų kovoje su normanais, 1090–1091 m. pašalino pečenegų grėsmę, 1097 m. privertė kryžininkus perleisti Bizantijai didelę jų pirmojo žygio metu iš seldžiukų atkovotos Mažosios Azijos dalį. Trumpam sustiprino Bizantijos autoritetą.

Aleksijus Komninas yra garsus tuo, kad kreipėsi į popiežių pagalbos prieš turkus. Tuo būdu dar ir šiandien tęsiasi ginčai dėl Kryžiaus karų teisėtumo. Musulmonai ragina popiežių ir katalikų bažnyčią atsiprašyti dėl minėtųjų karų, tačiau visgi egzistuoja versija, kad Aleksijus kaip imperatorius turėjo juridinį pagrindą pasikviesti pagalbon vakarų krikščionis ir siekti atsiimti prarastas musulmonų armijoms Imperijos žemes. Tuo būdu nepanašu, kad reiktų krikščionims atsiprašinėti musulmonų dėl bandymo atsiimti krikščionišas žemes.

## Šaltiniai

## Literatūra
* Ralph-Johannes Lilie: Byzanz – Das zweite Rom. Berlin 2003, S. 328ff;
* Michael Angold, The Byzantine Empire, 1025–1204, Longman, 1997, 2nd ed., pp. 136-70. – ISBN 0-582-29468-1
* Jonathan Harris, Byzantium and the Crusades, Hambledon, 2003, pp. 33-71. – ISBN 1-85285-298-4
* The Oxford Dictionary of Byzantium, Oxford University Press, 1991;
* Warren Treadgold, A History of the Byzantine State and Society, Stanford Universwity Press, 1997, pp. 612-29. – ISBN 0-8047-2630-2
* Norwich, John J. (1995). Byzantium: The Decline and Fall. Alfred A. Knopf, Inc. – ISBN 0-679-41650-1
* Anna Comnena, The Alexiad, translated E. R. A. Sewter, Penguin Classics, 1969.

## Nuorodos
* Bizantijos genealogija.
Rūgaliai (Šilutė)

**Rūgaliai** – kaimas Šilutės rajono savivaldybėje, tarp Krokų Lankos pietuose ir Traksėdžių durpyno šiaurėje bei Minijos vakaruose. Seniūnaitijos centras. Praeina kelias , atšaka į Mingę. Stovi Rūgalių–Povilų tiltas.

## Gyventojai

## Šaltiniai
Hamarkameratene

**Hamarkameratene (Hamkam)** – Norvegijos futbolo klubas iš Hamaro.

## Istorija
Klubas įkurtas 1918 m. Nuo 1970 m. kovojo elito divizione. Debiutas buvo vykęs, nes ekipa iškovojo trečią vietą šalies aukščiausioje lygoje. Vėliau pakartoti šio pasiekimo nebepavyko.

2008 m. sezonas nesusiklostė, nes liko paskutiniai (keturiolikti) ir ekipa prarado vietą stipriausioje šalies lygoje.

2017 m. tapo Antrojo diviziono nugalėtojais savo grupėje ir pateko į Pirmą divizioną.

2021 m. tapo Pirmojo diviziono nugalėtojais ir iškopė į Eliteserien.

2022 m. turėtų debiutuoti aukščiausioje šalies lygoje.

## Sezonai
; Pastarųjų metų sezonai

|}

## Pasiekimai

* s pusfinalis (1969, 1970, 1971, 1973, 1987, 1989 m.)

## Lietuviai
* Rytis Leliūga, saugas, 2015–2016 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* Transfermarkt
* Globalsportsarchive
Chanka (ežeras)

**Chanka** (, ), **Didžioji Chanka** (*Большая Ханка*) – ežeras Rusijoje (Primorės krašte) ir Kinijoje (Heilongdziango provincijoje). Bendras ežero plotas 4190 km² (Rusijoje 3030 km², Kinijoje 1160 km²). Ilgis 95 km. Krantai žemi, pelkėti. Šiaurėje smėlio nerija atskirtas nuo Mažojo Chankos ežero.

Chanka užšąla lapkričio – balandžio laikotarpiui. Vidutinė vandens temperatūra vasarą 21,2 °C. Laivyba. Žvejyba. Chankos ežero pakrantės įtrauktos į gamtos rezervatą, kadangi čia apsistoja retų rūšių migruojantys paukščiai.

## Šaltiniai
Grand Theft Auto III muzika

Grand Theft Auto III žaidime veikia 9 virtualios radijo stotys, grojančios skirtingų žanrų muziką. Žaidime galima išgirsti roko, repo, net klasikinės muzikos kūrinių. 

**Grand Theft Auto III** radijo stočių repertuaras:
  
**Head Radio**

DJ - Russ Mottla as Michael Hunt

# Dil-Don't - "Stripe Summer"
# Whatever - "Good Thing"
# Craig Gray - "Fade Away"
# Conor And Jay - "Change"
# Frankie Fame - "See Through You"
# Scatwerk "Electronic Go Go"
# Dezma - "Life Is But a Mere Supply"

**Double Cleff FM**

DJ - Gerry Cosgrove as Morgan Merryweather

# "Non piu andrai farfallone amoroso" from Le Nozze di Figaro - Wolfgang Amadeus Mozart
# "Chi mi frena in tal momento" from Lucia di Lammermoor - Gaetano Donizetti
# "Libiamo ne'lieti calici" from La Traviata - Giuseppe Verdi
# "Finch'han del vino" from Don Giovanni - Wolfgang Amadeus Mozart
# "O mio babbino caro" from Gianni Schicchi - Giacomo Puccini
# "Le Donna E Mobile" from Rigoletto - Giuseppe Verdi

**K-Jah FM**

DJ - Horace "the Pacifist" Walsh - Herman Stephens

# "Dance Of the Vampire"
# "The Mummy's Shroud"
# "The Corpse Rises"
# "Your Teeth in My Neck"
# "Plague of Zombies"

**Rise FM**

DJ - Andre as Andre the Accelerator

# Slyder - "Neo (The One)"
# Slyder - "Score [Original Mix]"
# Chrish Walsh & Dave Beran - "Shake [Revolt Clogrock Remix]
# Shiver - "Deep Time"
# r.r.d.s. - "Innerbattle"

**Lips FM**

DJ - Shelley Miller as Andee

# Fatamarse - "Bump to the Music"
# Marydancin - "Wash him Off"
# April's in Paris - "Feels Like I Just Can't Take No More"
# Lucy - "Forever"
# Boyz 2 Girlz - "Pray it Goes Ok? "
# Da Shootaz - "Grand Theft Auto"
# Funky Bjs - "Rubber Tip"

**Game FM**

DJ - Stretch Armstrong ir Lord Sear

# Reef - "Scary Movies"
# Royce Da 5'9" - "We're Live (Danger)"
# Nature - "Nature Freestyle"
# JoJo Pelligrino - "JoJo Pelligrino Freestyle"
# Pretty Ugly and Royce Da 5'9" - "Spit Game"
# Royce Da 5'9" - "I'm the King"
# Black Rob - "By a Stranger"
# Agallah and Sean Price - "Rising to the Top"

**MSX FM**

DJ - Timecode

# Omni Trio - First Contact
# Aquasky - Spectre
# Rascal and Klone - Winner Takes All
# TJ Rizing - Agent 007
# Calyx - Quagmire
# Rascal and Klone - Get Wild
# Ryme Tyme - Judgment Day

**Flashback FM**

DJ - Maria Chambers as Toni

# Giorgio Moroder & Arthur W Barrow - "Scarface (Push it to the Limit)"
# Giorgio Moroder & Deborah Harry - "Rush Rush"
# Giorgio Moroder & Peter Bellotte - "She's on Fire"
# Giorgio Moroder & Arthur W Barrow - "Shake it Up"
# Giorgio Moroder & Peter Bellotte - "I'm Hot Tonight"

**Chatterbox FM**

DJ - Lazlow

Šou svečiai diskutuoja įvairiomis temomis.
Chabarovskas

**Chabarovskas** () – miestas Rusijos Tolimuosiuose Rytuose, Vidurio Amūro žemumoje, dešiniajame Amūro krante, 8533 km į rytus nuo Maskvos; krašto centras. Uostas, svarbus susisiekimo mazgas (geležinkelio ir automobilių), oro uostas. Išvystyta mašinų, metalo, naftos, medienos, lengvoji, maisto, statybų, chemijos ir vaistų pramonė.

Hidrologijos ir ekologijos, žemės ūkio mokslo mokslo institutai, technikos ir medicinos universitetai, pedagogikos, farmacijos, liaudies ūkio institutai. Yra dramos, muzikinės komedijos, jaunimo teatrai, filharmonija, kraštotyros ir dailės muziejai. Amūro kairiajame krante yra poilsio zona.

## Istorija

1858 m. kapitonas J. Djačenka Amūro vingyje įkūrė karinį postą *Хабаровка*, kurį pavadino keliautojo ir tyrinėtojo J. Chabarovo garbei. 1863 m. M. Liubenskis suplanavo miesto struktūrą, kuri iš esmės nepasikeitusi ir šiandien. 1872 m. pastatytas uostas, 1873 m. atidaryta mokykla. 1880 m. gyvenvietei suteiktas miesto statusas, 1893 oficialiai pervadintas į Chabarovską. 1897 m. nutiestas geležinkelis į Vladivostoką, 1916 m. tiltas per Amūrą. XX a. pradžioje mieste vyravo migrantai (Rusijos ir užsienio). 1932 m. buvo pastatytas oro uostas. 

## Miestų partnerystė

*  Nijigata, Japonija (1965)
*  Portlandas, JAV (1988)
*  Viktorija, Kanada (1990)
*  Charbinas, Kinija (1993)
*  Bučonas, Pietų Korėja (2002)
*  Sanja, Kinija (2011)
*  Čondžinas, Šiaurės Korėja (2011)

## Galerija

Vaizdas:Международный аэропорт Новый (Хабаровск).jpg|Oro uostas
Vaizdas:Art museum Khabarovsk.jpg|dailės muziejus
Vaizdas:Муравьев-Амурский - panoramio.jpg|Paminklas grafui N. Muravjovui-Amurskiui
Vaizdas:Kirovskiy rayon, Khabarovsk, Khabarovskiy kray, Russia - panoramio (154).jpg|Šv. Inocento bažnyčia
Vaizdas:Russia. Khabarovsk. Stele "City of Military Glory" 2016.jpg|Karinės šlovės miesto monumentas
Vladikaukazas

**Vladikaukazas** – miestas Rusijoje, šiaurės Kaukaze, abipus Tereko upės, Osetijos lygumoje, 1923 km į pietus nuo Maskvos; Alanijos respublikos sostinė. Oro uostas, geležinkelio stotis. Mašinų, elektrotechnikos, metalurgijos, chemijos, naftos, stiklo, porceliano, lengvoji, baldų, maisto pramonė.

Šiaurės Osetijos valstybinis universitetas, žemės ūkio ir technologijos universitetai, medicinos akademija, vadybos institutas. Dailės, literatūros, kraštotyros muziejai, dramos, muzikos, lėlių teatrai. Stovi sunitų mečetė (nuo 1908 m.). Mieste yra klimatinio kurorto zona, kurioje yra sanatorija, turizmo bazės, keltuvas.

## Istorija

Įkurtas 1784 m. kaip rusų tvirtovė prie ***Dzaudžikau*** kaimo. 1860 m. gavo miesto teises. Sparčiai ėmė plėstis nutiesus geležinkelį į Rostovą prie Dono.

1931–1944 ir 1954–1990 m. vadinosi ***Ordžonikidzė***, 1944–1954 m. ***Dzaudžikau***.

## Sportas
* FK Alaniâ Vladikavkaz (futbolas)
Naujieji Verkiai

**Naujieji Verkiai** – Vilniaus miesto dalis, esanti Verkių seniūnijoje, į šiaurės rytus nuo Verkių, 9 km į šiaurę nuo miesto centro. Yra elektrinė, parduotuvė, vaikų darželis. Naujuosius Verkius aptarnauja 35 ir 65 maršrutų autobusai (Vaikų darželio, Naujųjų Verkių st.).

## Geografija

Naujieji Verkiai šiaurėje ribojasi su Krempliais, rytuose ir pietuose su Staviškėmis („Verkių“ sodais), iš vakarų supa Verkių miškas. Pro Naujuosius Verkius giliu slėniu teka Turniškių upelis, kiek tolėliau šiaurėje įtekantis į Riešę. Telkšo Naujųjų Verkių ežeras, yra keletas apleistų tvenkinių.

Naujieji Verkiai patenka į Verkių regioninį parką.

## Istorija

1836 m. buvo įkurtas Naujųjų Verkių popieriaus fabrikas (1847 m. jame dirbo 43 darbininkai). 1850 ir 1912 m. fabrikas smarkiai nukentėjo nuo gaisrų. 1905 ir 1914 m. fabriko darbininkai rengė streikus prieš carinę valdžią. Lenkų okupacijos metais jis dirbo su pertrūkiais, o II pasaulinio karo metu vokiečiai dalį įrangos išsivežė. 1953 m. fabrikas restauruotas.

Naujieji Verkiai 1969 m. prijungti prie Vilniaus.

## Gyventojai

1905 m. Riešės valsčiaus Naujųjų Verkių gyvenvietėje (Švarco valda) gyveno 52 žmonės.

Dauguma žmonių atsikėlė į Naujuosius Verkius vėlyvuoju sovietmečiu pastačius gamyklas. Dauguma gyventojų lietuviai. Taip pat gyvena nemažai lenkų. Likusieji gyventojai – rusai, gudai.

## Šaltiniai

*
Ožkiniai (Vilnius)

**Ožkiniai** – Vilniaus miesto dalis, esanti į rytus nuo Naujųjų Verkių ir į šiaurę nuo Verkių Riešės, dešiniajame Neries krante. Yra parduotuvė, dvi stotelės (Ožkiniai, Ožkinių žiedas – aptarnauja 35 ir 65 autobusai). Ožkiniai išaugę iš rėžinio kaimo, kurio struktūra iš dalies išlikusi. Likę keli tradiciniai gyvenamieji namai ir klojimai.

Pietuose ribojasi su Staviškėmis, vakaruose su Babiniais, šiaurėje pereina į Kryžiokus. Į šiaurę nuo Ožkinių Neryje yra rėva (sėklius) ir 3 salos. Seniau minimos 3 rėvos prie Ožkinių – Patvartė, Kiaulebraščiai ir Oškinka.

## Istorija

Nuo seno Ožkiniuose būta kalkių degimo krosnies, kuriai iš aplinkinių atodangų kastas kalkakmenis. XX a. pradžioje Ožkiniuose gyveno trys šimtai gyventojų, kurie valdė kiek daugiau kaip du šimtus hektarų žemės. Iki pat XX a. vid. nuolat naudojo valtis persikėlimui į kitą krantą, taip pat naudotos plokščiadugnės valtelės *dušegubkos* (viena jų saugoma Nacionaliniame muziejuje). Antrojo pasaulinio karo metais ties salomis galėjo būti keltas ir tiltas; savo pasakojimuose juos mini Ožkinių gyventojai. XX a. pr.–vid. Ožkinių ir apylinkių gyventojai rinko akmenis iš Neries ir gabeno juos valtimis į Vilnių statyboms, gatvių grindimui.

## Gyventojai

1905 m. Riešės valsčiaus Ožkinių kaime gyveno 301 žmogus, 1931 m. – 232.

## Šaltiniai

*
Ledkalnis

**Ledkalnis** – didžiulis ledo masyvas, atskilęs nuo šelfinio ledyno ir plūduriuojantis vandenyje.

Kadangi ledo tankis yra apie 920 kilogramų kubiniam metrui (kg/m³), o jūros vandens – 1025 kg/m³, paprastai virš vandens išnyra tik viena devintoji ledkalnio dalis. Povandeninės dalies formą plika akimi nustatyti sunku. Būtent todėl posakis „ledkalnio viršūnė“ reiškia problemą, kurios tikrasis mastas nežinomas ir veikiausiai didesnis nei matomas (žinomas).

Dažniausiai ledkalniai būna 1–75 metrų aukščio (virš vandens) ir sveria 100–200 tūkstančių tonų. Aukščiausias ledkalnis pastebėtas Atlanto vandenyno šiaurinėje dalyje. Jis buvo 168 metrų aukščio – maždaug kaip 55 aukštų dangoraižis. Nepaisant aukščio, ledkalniai gali nukeliauti apie 17 kilometrų per dieną.

## Klasifikacija

### Pagal dydį

Šią klasifikaciją naudoja Tarptautinis ledo patrulis – tarnyba, stebinti ledkalnius saugumo sumetimais.

### Pagal formą

* **Kupolas**: ledkalnis apvalia viršūne.
* **Ananasas**: ledkalnis su vienu ar daugiau spyglių.
* **Pleištas**: ledkalnis aštriomis briaunomis vienoje pusėje ir glotnus kitoje.
* **Prieplauka**: ledkalnis, kuriame erozija išgraužė kanalą arba įdubą.
* **Blokas**: stačiakampio gretasienio formos ledkalnis.

## Istorija ir stebėjimas

Žymiausias su ledkalniu susijęs įvykis – naktį iš 1912 m. balandžio 14 į balandžio 15 d. įvykusi transatlantinio keleivinio laivo „Titanikas“ avarija. Po susidūrimo su ledkalniu milžiniškas laivas nuskendo per 2 valandas 40 minučių bei nusinešė daugiau nei 1500 gyvybių. Po šios tragedijos buvo ypatingai susirūpinta ledkalnių stebėjimu. 1914 m. buvo įkurtas Tarptautinis ledo patrulis, stebintis ledkalnius prie Niufaundlendo krantų.

Kita ledkalnių stebėjimo organizacija – JAV 1995 m. įkurtas Nacionalinis ledo centras (*National Ice Center*, NIC), stebintis bei prognozuojantis Arkties, Antarkties ir Didžiųjų ežerų ledo būklę. Daugiau nei 95 % centro duomenų gaunami iš palydovų.
Aukštagiris

**Aukštagiris** – Vilniaus miesto dalis kairiajame Neries krante, tarp Nemenčinės plento () ir Kairėnų gatvės. Vakaruose pereina į Valakampius ir Turniškes, pietuose ribojasi su Saulėtekiu. Yra paštas, klinika, parduotuvė „Maxima“, turgelis. Šiaurinėje mikrorajono dalyje statomi gyvenamieji butai. Rajoną supa Valakampių ir Aukštagirio miškai.

Pagrindinės gatvės: Nugalėtojų, Lauksargio, Aukštagirių, Pasakų. Aukštagirį aptarnauja 17, 39 (prie Nemenčinės pl.), 18 ir 38 (prie Kairėnų g.) autobusai.

## Istorija

XX a. pr. minimas kaip Hohenlohams priklausęs užusienis.

1905 m. Mickūnų valsčiaus Aukštagirio užusienyje gyveno 17 žmonių. 1931 m. – 37 gyventojai.

Tarp Aukštagirio ir Kairėnų kelis kilometrus tęsiasi pušynu apaugusi ledynmečiu sustumta reljefo ketera. Ši reljefo ypatybė galimai buvo priežastimi vietovardžiui. Tarpukariu Aukštagiryje pratybas vykdė lenkų Vilniaus įgulos pionierių daliniai. Buvo įkurtas sklandymo aerodromas, esant nepalankiam vėjui, sklandymui naudotas kitapus keteros esantis šlaitas. Starto aikštelės abiejose šlaito pusėse kilo 40 ir 60 metrų, tad nesudėtingi mokomieji sklandytuvai ore laikydavosi maždaug minutę. Pagal vienus šaltinius turėti du Lydoje gaminti sklandytuvai „Wrona“, pagal kitus – po vieną „Vrona“, „Czajka“ ir „Salamandra“. Iki 1940 m. iš viso atlikta per 1000 skrydžių. 

1940 m. aerodromas ir sklandytuvai buvo perduoti Šaulių sąjungai, kuri birželio 1 d. Aukštagiryje atidarė sklandymo mokyklą, pavadintą Dariaus ir Girėno vardu. Į ją iš Kauno buvo pergabenti visi Lietuvoje turėti sklandytuvai. Pradžioje šiai mokyklai vadovavo A. Gysas, vėliau – B. Karvelis, po jo – L.Taunys. Be daugiausiai naudotų vienviečių lenkiškų sklandytuvų „Wrona“, „Czajka“ ir „Salamandra“, čia buvo išbandytas B. Karvelio rekordinis sklandytuvas BK-2. Iki 1940 metų pabaigos Aukštagirio mokykloje parengti 115 „A“ klasės ir 42 „B“ klasės pilotai. Prasidėjus sovietinei okupacijai 1940 m. liepos mėn. visi Lietuvos aeroklubo orlaiviai iš Kauno Aleksoto aerodromo buvo nuskraidinti į Aukštagirio aerodromą. Sovietiniams okupantams uždraudus aeroklubo skrydžius, orlaiviai ten stovėjo iki vokiečių okupacijos. 1941 m. liepos mėn. dalį lėktuvų Vokietijos kariuomenė rekvizavo, vėliau leido keletą sklandytuvų naudoti sklandymo mokymams. 1942 m. žiemą per šalčius, vokiečių kareiviams bekuriant krosnį ir ant malkų užpylus benzino, kilęs gaisras sunaikino dviaukštį mokyklos pastatą. Ilgainiui aerodromas sunyko.

## Šaltiniai
Hobby Hall

**Hobby Hall** – Suomijos nuotolinės prekybos bendrovė.

## Hobby Hall

„Hobby Hall“ yra AB „Stockmann“ priklausanti nuotolinės prekybos bendrovė, dirbanti Suomijoje, Estijoje ir Latvijoje. „Hobby Hallas“ taip pat veikė Lietuvoje. Tačiau nuo 2009 metų liepos 5 dienos Hoby Hall nutraukė veiklą Pabaltijo šalyse ir susikoncentravo į Skandinaviją. Bendrovė teigia, jog verslas Pabaltijo šalyse buvo nuostolingas.

Didžiąją dalį bendrovės „Hobby Hall“ pasiūlos sudaro prekės namams ir laisvalaikiui, kurias galima užsakyti iš katalogų, internetinėje parduotuvėje bei nusipirkti parduotuvėse „Hobby Hall“. Parduotuvės „Hobby Hall“ yra Helsinkyje, Vantoje (Suomija) ir Taline.

2008 m. „Hobby Hallo“ apyvarta sudarė 191,0 milijonų eurų. Bendrovėje Suomijos ir Baltijos šalyse iš viso dirba beveik 650 darbuotojų.

## Nuorodos
* Hobby Hall
Sungačia

**Sungačia** (, ) – pasienio upė tarp Kinijos ir Rusijos, vienintelė Chankos ežero ištaka. Upė teka pelkėta lyguma, tėkmė lėta, labai vingiuota, vaga kasmet keičiasi. Atstumas nuo ištakų iki žiočių tik 80 km. Plotis – 30–60 m. Gylis – 3-3,5 m. Užšalusi nuo lapkričio iki kovo, dėl atšiauraus kontinentinio klimato ledo storis gali pasiekti 1 m.
Turtinga fauna ir flora, upės baseine auga lotosai *[[Nelumbo nucifera]]*.

Upės farvateris yra Kinijos-Rusijos siena, kasmet keičiantis vagai ji juda tai į vieną, tai į kitą pusę.

## Šaltiniai
Usūris

**Usūris** (, ) – Rusijos ir Kinijos pasienio upė, dešinysis Amūro intakas. Įsilieja į Amūrą Chabarovske.

Didžiausi intakai – Sungačia, Arsenjevka, Bikinas, Choras, Bolšaja Usurka.

1969 m. dėl salų Usūrio upėje kilo Kinijos-Tarybų Sąjungos pasienio konfliktas.

## Išnašos
Ana Komnina

**Ana Komnina** (, 1083 m. gruodžio 1 d. Konstantinopolis – 1153 m.) – Bizantijos metraštininkė.

## Biografija
Kilusi iš Komninų dinastijos. Gimė Konstantinopolio imperatoriaus rūmų purpurinėse menėse. Bizantijos imperatoriaus Aleksijaus I Komnino ir Irenos Dukainos duktė, vyriausia iš devynių vaikų.

Vaikystėje jos sužieduotinis buvo tolimas giminaitis Konstantinas Dukas, imperatoriaus Mykolo VII Duko Parapinako sūnus ir bendravaldis, turėjęs tapti ir Aleksijaus I sosto paveldėtoju. Tačiau, kai Aleksijui I gimė sūnus Jonas II Komninas, Konstantinas neteko teisės į sostą. Keturiolikmetė Ana tapo Dirachijaus kunigaikščio Nikiforo Brieniečio žmona. Jų vaikai:
* Aleksijus Brienietis Komninas (1102–1167 m.)
* Jonas Dukas (1103–1173 m.)
* Irena II Dukena (g. 1105-?)

## Kūryba
Po nesėkmingo bandymo vietoj brolio Jono II Komnino į sostą pasodinti savo vyrą. po jo mirties pasitraukė į vienuolyną, kur 1137–1148 m. parašė „Aleksiadą“ – 15 knygų metraštį apie savo tėvo valdymo laikotarpį (1069–1118 m.). Kūrinys papildė ir pratęsė vyro veikalą „Hyle Historios“, skirtą 1070–1079 m. Bizantijos istorijai. „Aleksiada“ parašyta graikų kalba, remiantis valstybinės kanceliarijos dokumentais, autorės tėvo liudijimais, karvedžių pranešimais ir asmenine patirtimi. Tai vienas iš svarbiausių istorijos paminklų tyrinėjant Kryžiaus žygių epochą.

## Šaltiniai

## Literatūra
* Anna Komnene: Alexias. Übers., eingel. und mit Anm. vers. von Diether Roderich Reinsch. 2 Aufl., DuMont, Köln 1996. ISBN 3-7701-3492-3
* Anna Comnena, *[http://www.fordham.edu/halsall/basis/AnnaComnena-Alexiad.html The Alexiad] *, translated by Elizabeth A. Dawes in 1928
* Anna Comnena, *The Alexiad of Anna Comnena*, edited and translated by E. R. A. Sewter. Harmondsworth: Penguin, 1969. (This print version uses more idiomatic English and has more extensive notes).
* Georgina Buckler, *Anna Comnena: A Study*, Oxford University Press, 1929. ISBN 0-19-821471-5
* John France, Anna Comnena, the Alexiad and the First Crusade , *Reading Medieval Studies* v.9 (1983)
* Thalia Gouma-Peterson (ed.), *Anna Komnene and her Times*, New York: Garland, 2000. ISBN 0-8153-3851-1.
* Jonathan Harris, *Byzantium and the Crusades*, London: Hambledon, 2003, pp. 53-73. ISBN 1-85285-298-4.
* Levin, Carole, et al. *Extraordinary Women of the Medieval and Renaissance World*. Connecticut: Greenwood Press, 2000.
* Paul Stephenson, Anna Comnena’s Alexiad as a source for the Second Crusade? , *Journal of Medieval History* v. 29 (2003)
* Female Heroes *From The Time of the Crusades: Anna Comnena*.1999. Women in World History. 12 Dec. 2006. .
* K. Varzos, *Ē genealogia tōn Komnēnōn*, Thessalonikē, 1984.
* Peter Frankopan: Perception and projection of prejudice: Anna Comnena, the Alexiad and the First Crusade. In: Susan B. Edgington/Sarah Lambert (Hrsg.), Gendering the crusades. University of Wales Press, Cardiff 2001, S. 45-59

## Nuorodos
* Άννας Κομνηνής ''Αλεξιάς'' 
* Alexiada  anglų kalba
* Ana Komnina. Aleksiada rusų kalba
* Ana Komnina Katalikų enciklopedijoje
Sungaris

**Sungaris** () – upė Kinijoje (Heilongdziange); dešinysis, didžiausias Amūro intakas. Aukštupyje upė užtvenkta, veikia hidroelektrinė. Upė teka per Mandžiūrijos lygumą, labai vingiuota, aplink vagą daug senvaginių ežerų. Didžiausias intakas – Nundziangas.

Didžiausias miestai prie Sungario: Harbinas, Dziamusi, Dzilinas.

Sungaris yra laivuojama pasienio zonos upė, todėl joje bazuodavosi kariniai upių laivai (kinų, Japonijos), sudarę Sungario flotilę.
Lietuvos gėjų lyga

**Lietuvos gėjų lyga** – nacionalinė, ne pelno siekianti nevyriausybinė organizacija. Vienija homoseksualius, biseksualius ir translyčius asmenis.

Festivalio „Baltic Pride“ (2010, 2013, 2016, 2019, 2022, 2024 m.) Vilniuje organizatorė.

## Istorija
1993 m. gruodžio 3 d. įvyko pirmasis, 50 žmonių subūręs queer vakarėlis Lietuvos technikos bibliotekoje.

1994 m. pasirodė pirmasis laikraščio „Amsterdamas“ numeris. 1995 m. žiemą atidarytas pirmasis Lietuvos lesbiečių ir gėjų centras. 1995 m. pavasarį LGL oficialiai įregistruota Teisingumo ministerijoje. Viena ilgiausiai veikiančių NVO šalyje.

## Tikslai
Organizacija kovoja prieš homofobiją, transfobiją ir diskriminaciją dėl seksualinės orientacijos ar lyties tapatybės. Per mokymus, paramą, LGBT bendruomenės reprezentavimą, kuria tolerantišką socialinę aplinką gėjams, lesbietėms, biseksualams ir transseksualams.

Dalyvauja lobistinėje veikloje. Atsižvelgus į organizacijos pateiktus pasiūlymus, priimtos Lietuvos Baudžiamojo ir Darbo kodeksų pataisos, draudžiančios diskriminaciją dėl seksualinės orientacijos. Stebi teisės aktų leidybą bei nuolat teikia pasiūlymus dėl norminių aktų tobulinimo netradicinės seksualinės orientacijos asmenų įtraukimo į visuomenę tikslais.

### Pagrindinės veiklos sritys
* Pagrindinių žmogaus teisių ir laisvių bei lygių galimybių plėtojimas Lietuvoje;
* Veiklos, orientuotos į LGBT asmenų greitesnę integraciją į darbo rinką;
* Veiklos skirtos LGBT žmonių socialinės atskirties mažinimui;
* Šeimų įvairovės skatinimas;
* Narių sutelkimas ir įvairių socialinių grupių pritraukimas dalyvauti organizacijos veiklose;
* Informacijos suteikimas ir konsultavimas lygių galimybių darbe klausimais;
* Seminarų, mokymų, susitikimų ir kitų šviečiamųjų, taip pat labdaros renginių organizavimas;
* Socialinių ir kultūrinių renginių LGBT bendruomenei organizavimas;
* Organizacijos narių kompetencijos ir komandinio darbo ugdymas.

## Narystė
Nacionalinės organizacijos:
* Nacionalinis lygybės ir įvairovės forumas (NLĮF)
* Žmogaus teisių organizacijų koalicija (ŽTOK)
Tarptautinės:
* ILGA (tarptautinė LGBTI teisių asociacija; nuo 1994 m.)
* IGLYO (tarptautinė LGBTQI jaunimo organizacija)
* EPOA (Europos „Pride“ organizatorių asociacija)
* TGEU (tarptautinė translyčių asmenų teisių organizacija)

## Nuorodos
* Lygos svetainė
* Lygos Facebook puslapis

## Šaltiniai
Slade

**Slade** – Anglijos lengvojo roko grupė. Kūrybinė pradžia pirmu pavadinimu „Ambrose Slade“ – nuo 1966 m. Nuo 1969 iki 1992 m. grupė jau vadinosi „Slade“. Nuo 1992–1993 m. pasikeitus sudėčiai – atėjus naujam gitaristui Craig Fenney, naujam vokalistui Steve Whalley ir prisidėjus gitaristui Steve Makin – „Slade 2“. Vėliau grupės sudėtis dar keitėsi, ir nuo 2005 m. pagrindinis grupės vokalistas – Mal McNulty. Labai populiarūs Jungtinėje Karalystėje. Jų populiariausios dainos yra *„My Oh My“, „Everyday“, „Merry Xmas Everybody“, „Coz I Luv You“, „Take Me Bak 'Ome“, „Mama Weer All Crazee“, „Gudbuy T' Jane“* ir kt.

Dabartiniai grupės nariai yra:
* Dave Hill,
* Don Powell,
* John Berry,
* Mal McNulty

Ankstesnieji grupės nariai ir grupės sukūrėjai yra:
* Noddy Holder,
* Jim Lea,
* Steve Whalley,
* Steve Makin,
* Criag Fenney
* Dave Glover,
* Trevor Holliday.

## Nuorodos

* http://users.swing.be/amazingslade/ 
* http://www.slaide.net/

## Grupės nariai

## Diskografija

* Slade_discography

### Albumai
* *[[Beginnings (Ambrose Slade album)|Beginnings]]* (as *Ambrose Slade*, 1969)
* *[[Play It Loud]]* (1970)
* *[[Slade Alive!]]* (1972)
* *[[Coz I Luv You (album)|Coz I Luv You]]* (1972)
* *[[Slayed?]]* (1972)
* *[[Sladest]]* (1973)
* *[[Old New Borrowed and Blue]]* (1974)
* *[[Slade in Flame (album)|Slade in Flame]]* (1974)
* *[[Nobody's Fools (album)|Nobody’s Fools]]* (1976)
* *[[Whatever Happened to Slade]]* (1977)
* *[[Slade Alive, Vol. 2]]* (1978)
* *[[Return to Base]]* (1979)
* *[[We'll Bring the House Down]]* (1981)
* *[[Till Deaf Do Us Part]]* (1981)
* *[[Slade on Stage]]* (1982)
* *[[The Amazing Kamikaze Syndrome]]* (1983)
* *[[Keep Your Hands Off My Power Supply]]* (1984)
* *[[Rogues Gallery (album)|Rogues Gallery]]* (1985)
* *[[Crackers - The Christmas Party Album]]* (1985)
* *[[You Boyz Make Big Noize]]* (1987)
* *[[Wall of Hits]]* (1991)
* *[[Keep on Rockin' (Slade II album)|Keep on Rockin']]* (1994) (as *Slade II*)
* *[[Cum On Let's Party]]* (2000) (as *Slade II*)

### Apdovanoti albumai ir singlai

## Videografija

### Video koncertai
* *[[Slade in Flame]]* (1975)
* *[[Wall of Hits (video)|Wall of Hits]]* (1991)
* *Inside Slade – The Singles 1971–1991* (2004)
* *The Very Best of Slade* (2005)
* *Slade Alive! – The Ultimate Critical Review* (2006)

### Muzikiniai video
Jonas Budrys

**Jonas Budrys** (iki 1922 m. **Jonas Polovinskas**, 1889 m. gegužės 10 d. Kaune – 1964 m. rugsėjo 1 d. Niujorke) – Lietuvos žvalgybininkas ir diplomatas.

## Biografija

Nors 1907 m. baigė Kauno gimnaziją, dar 1905 m. pradėjo tarnauti įvairiose Rusijos imperijos valdžios įstaigose Lietuvos ir Latvijos teritorijoje. 1912–1915 m. Kuršo gubernijos apskrities viršininko padėjėjas. 

### Pirmajame pasauliniame kare ir Rusijos pilietiniame kare
Prasidėjus Pirmajam pasauliniam karui 1915 m. mobilizuotas, Rusijos imperijos kariuomenės XIX korpuso kontržvalgybos viršininkas, 1918 m. – baltagvardiečių Amūro karo apygardos kontržvalgybos viršininkas brigados vado teisėmis. 1920–1921 m. studijavo Vladivostoko Rytų kalbų institute.

### Klaipėdos sukilimas
Grįžęs į Lietuvą, 1921 m. liepos 21 d. paskirtas Lietuvos kariuomenės Generalinio štabo Žvalgybos skyriaus Kontržvalgų dalies viršininku. Ernesto Galvanausko vyriausybės pavedimu 1922 m. pasiųstas į Klaipėdos kraštą tirti vietinių gyventojų nusistatymą susijungimo su Lietuva klausimu. Atsisakius daugeliui Lietuvos karininkų, paskirtas vadinamojo Klaipėdos sukilimo kariniu vadu ir pakeista pavarde vadovavo Kaune suformuotai Ypatingosios paskirties rinktinei, 1923 m. sausio pradžioje įžengusiai į Klaipėdos kraštą. Užėmus Klaipėdą, sausio 16 d. generalinio štabo įsakymu iš vietinių Klaipėdos krašto gyventojų pradėjo burti Klaipėdos krašto armiją, kurios buvimas laidavo veiklos galimybes sukilimo metu suformuotai Erdmono Simonaičio direktorijai. Vasario 15 d. Ambasadorių konferencijos reikalavimu vadinamoji Budrio armija reorganizuota.

Buvo sausio 17 d. vyriausybės aukštuoju įgaliotiniu Klaipėdos kraštui paskirto Antano Smetonos pavaduotoju. Prancūzijos kariuomenei pasitraukus iš Klaipėdos krašto, vasario 19 d. paskelbė perimąs Prancūzijos vyr. komisaro pareigas Klaipėdos krašte. Balandžio 7 d. Smetonai pasitraukus iš vyriausiojo įgaliotinio pareigų, faktiškai tapo Lietuvos atstovu Klaipėdos krašte.

### Gubernatoriaus ir diplomato karjera

1924 m. spalio 21 d. prezidento dekretu paskirtas pirmuoju Klaipėdos krašto gubernatoriumi, tačiau, po lietuvių partijų nesėkmės per pirmuosius rinkimus į Klaipėdos krašto seimelį 1925 m. lapkritį, pasitraukė iš gubernatoriaus pareigų.

Nuo 1927 m. sausio pradėjo dirbti Lietuvos vidaus reikalų ministerijoje patarėju, 1928 m. sausį paskirtas Lietuvos konsulu Karaliaučiuje, nuo 1933 m. lapkričio – Lietuvos generalinis konsulas Rytų Prūsijoje. 1936 m. lapkričio 11 d. paskirtas Lietuvos generaliniu konsulu JAV. Šiose pareigose dirbo visą likusį savo gyvenimą – 28 metus. Gyvendamas Niujorke, 1940 m. gavo Niujorko miesto garbės piliečio vardą. 1964 m. palaidotas lietuvių kapinėse Čikagoje. 2023 m. rugsėjo 22 d. dalis palaikų perlaidoti Klaipėdos senosiose kapinėse (Skulptūrų parke).

## Šeima
Sūnus Algis Budrys – mokslinės fantastikos rašytojas.

## Bibliografija
* Trumpa Lietuvos ekonomikos apybraiža (*Short Economic Outline of Lithuania*), Niujorkas, 1938 m.
* Atsiminimai: Kontražvalgyba Lietuvoje, Brooklyn, 1967 m., fot. leidimas Vilnius, 1991 m.
* Atsiminimai: Lietuvos kontržvalgyba 1922-23, Hartford, 1967 m.

## Šaltiniai

|-
Andronikas II Paleologas

**Andronikas II Paleologas** (, 1259 m. kovo 25 d. Nikėja – 1332 m. vasario 13 d. Konstantinopolis) – 1282–1328 m. Bizantijos imperatorius.

## Biografija
Kilęs iš Paleologų dinastijos. Tėvas Mykolas VIII Paleologas, motina Teodora Dukaina Vatacina.

1274 m. vedė Vengrijos karaliaus Stepono V dukterį Oną Vengrę. Su ja vaikai:
* Mykolas IX Paleologas
* Konstantinas Paleologas, despotas

Po žmonos mirties 1281 m. 1284 m. vedė Monferato markizo Viljamo VII dukterį Jolantą Ireną Monferat. Su ja vaikai:
* Jonas Paleologas, despotas.
* Teodoras I Monferatas (1291–1338 m.)
* Demetrijus Paleologas (m. po 1343 m.), despotas, duktė Irena Paleologė
* Simonis Paleologė (1294 m. – po 1336 m.), Serbijos karaliaus Stepono II Miliutino žmona.

## Valdymas
Andronikas II mokesčių reforma padidino iždo įplaukas, nuskurdino gyventojus. Valdymo pradžioje buvo atnaujinęs uniją su Romos bažnyčia, tačiau rėmė ir savo šalies ortodoksus. Siekdamas išlaikyti įtaką Balkanuose ir atremti tiurkų seldžiukų veržimąsi į Mažąją Aziją Andronikas II pasitelkė Venecijos laivyną ir užsienyje samdomus karinius dalinius.

1303 m. katalonų samdiniai karą su turkais pavertė maištu prieš Bizantiją, 1305–1307 m. nuniokojo Trakiją, vėliau – Makedoniją ir dalį Graikijos. Sustiprėjo Graikijos valstybėlių separatizmas ir Serbijos įtaka.

Bizantijos viduje išaugo naujos aristokratų kartos opozicija. 1321–1328 m. pilietiniai karai galutinai susilpnino valstybę. Padažnėjo svetimtaučių veržimasis į Balkanus ir Mažąją Aziją. Atsisakęs sosto, mirė vienuolyne.

## Šaltiniai

## Literatūra
* A. E. Laiou, *Constantinople and the Latins: The Foreign Policy of Andronicus II, 1282–1328*, Harvard University Press, 1972
* Donald M. Nicol, *The Last Centuries of Byzantium, 12061-1453*, Cambridge University Press, 1993, 2nd edition, pp. 93-147
Grand Theft Auto II muzika

Grand Theft Auto II žaidime yra 12 radijo stočių. Visos stotys groja skirtingų žanrų kūrinius, bet yra ir pasikartojančių dainų. O štai Grand Theft Auto II žaidimo repertuaras:

**Head Radio**

DJ: Phanny Joe Styles ir Johnny Riccaro

# Apostles Of Funk - Yellow butter
# Pussywillows - Real love
# Davidson - All I wanna do
# The one - Southpark
# Bula Matari - Taxi drivers
# Flytronix - Pendulum
# Anna - Do it on your own
# Testing - My tiny world

**Rockstar Radio**

DJ: Sammy Starock

# Stikki Fingerz - Holdin' it out for you
# Conor & Jay - Vegas Road
# Track 7 - I wanna phunk
# Starz middle - Skates
# Fashion girls - Fall out
# Cow tastes good - Surf City

**KREZ FM**

DJ: Richie T.

# Negro vs. Conner - Showin' me love
# Good times - Jacking in Hilltown
# Flytronix - Past archives
# Numb - How's it done
# Zyon - Zzzz
# Blue roses - Fast car
# Big brothers - Zero
# Nathan - Wait is love

**Lo-Fi FM**

DJ: David
 
# Bert Reid's guitar trio - A cool day in downtown
# Tammy Boness & The Swingin Mammaries - The diner
# Cow tastes good - Surf City
# Ford Three - Boomerang
# Vox Humana - Disco box
# Fashion girls - Fall out
# Dreampop - Don't pigeon's

**Futuro FM**

DJ: Dean Franz

# Davidson - All I wanna do
# Spangly feet - Dazed & confuzed
 
**Tsunami FM**

DJ: Teriyaki Chan

# Flymutha - Toys Are Real
 
**Lithium FM**

DJ: Spaz Funbags

# Tammy Boness & The Swingin Mammaries - The diner
# Voice box - Computer lust
# Rooney & The Rockstar choir - God bless all the universe
# Bert Reid's guitar trio - A cool day in downtown
# The one - Southpark
# Apostles Of Funk - Yellow butter

**Rebel Radio FM**

DJ: Marshall Nash

# Bulamatari - Taxi Drivers
# Testing - My Tiny World
# Skitti Fingerz - Holdin' it Out for You
# Sterlin - Standing On My Own

**Osmosis Radio**

DJ: "Mama Doc"

# Davidson - All I wanna do
# Pussywillows - Real love
# Anna - Do it on your own
# Track 7 - I wanna phunk

**Heavenly Radio**

DJ: Venus Ordelia

# Rooney & The Rockstar choir - God bless all the universe
# Sterlin - Standing on my own
# Zoneboys - Amazing grace

**KGBH FM**

DJ: Bombatumba

# Cow tastes good - Surf City
# Spangly feet - Dazed & confuzed

 
**Brothers FM**

DJ: Marlon

# Dreampop - Don't pigeon's
# Starz middle - Masters
# Axe Dorys - From Samuel
# Kelly Sattle - So simple